[N]otum sit omnibus presentibus et futuris quod Codericus vicecomes Corboliensis pro redemptione anime sue et antecessorum suorum concessit in perpetuum fratribus Vallis lucentis de rebus suis propriis quicquid ad se pertinebat de paagio apud Corbolium constituto laudantibus et concedentibus filiabus ejus Aales et Mahaut. Cujus rei testes sunt : Petrus nepos ejusdem Goderici, Balduinus de Corbolio, Paganus de Servum, Guido de Tigiri et Clarembaudus frater ejus, Galterius Bucherius et Maugrinus frater ejus. Quod ut ratum in posterum maneat et inconcussum scripto commendari et sigillo reverentissimi Theobaldi Parisiacensis episcopi fecimus confirmari.